text: Раней пытаньне перадачы партугальскамоўных назваў уздымалася датычна бразыльскіх футбалістаў. Лічу патрэбным упарадкаваць і назву гэтага гораду, бо ўсе астатнія бразыльскія гарады ўжо названыя паводле прыведзенай у абмеркаваньні схемы. А ў дадатак назва Рыю-дэ-Жанэйру адпавядае арыгінальнаму вымаўленьню. --Red_Winged_Duck 16:21, 8 лістапада 2018 (MSK)
  Сытуацыя аналягічная выпадку з бразыльскімі футбалістамі. Адзінае, што ў арыгінальным партугальскім вымаўленьні дадаецца яшчэ літара «ш». --Red_Winged_Duck 16:21, 8 лістапада 2018 (MSK)
  Калі сытуацыя сапраўды аналягічная, то трэба пераносіць. --Ліцьвін (гутаркі) 04:50, 10 лістапада 2018 (MSK)
  Вуліца Курапацкая была перайменаваная ў адпаведнасьці з рашэшьнем мескіх уладаў ад 23 сьнежня 2004 году ў вуліцу Вінаградную. [3] --Prydespar (гутаркі) 17:18, 24 сакавіка 2018 (MSK)
  Супраць Нейкія дзіўныя перайменаваньні. Асабіста я за назву Бэзавая, але нічога ня маю супраць і назвы Курапацкая, якая сапраўды «названая ў гонар навакольных вёсак і ўрочышчаў». Дарэчы, працытую рашэньне: «вул. Бэзавую ў вул. Курапацкую (па назве навакольных вёсак урочышчаў) i надалей называць яе "вуліца Курапацкая (улиці Куропатская)"». Сорамна. --Ліцьвін (гутаркі) 13:41, 24 жніўня 2018 (MSK)
  1. Назва ў такім выглядзе прадстаўлена ў кнізе "Памяць". 2. Прыпынкі на скрыжаваньні Адзінцова і Скрыпнікава маюць афіцыйную назву "Красны Бор". [4] --Prydespar (гутаркі) 15:20, 4 сакавіка 2018 (MSK)
  Падтрымліваю. Красны Бор — традыцыйная гістарычная назва. Пагатоў Красны — такое ж беларускае слова, як і Чырвоны. --Kazimier Lachnovič (гутаркі) 16:19, 4 сакавіка 2018 (MSK)
  Артыкул перанесены. Добра было б дадаць дакладную спасылку з нумарам тому і старонкі на кнігу «Памяць» у артыкул. --Red_Winged_Duck 19:39, 15 сакавіка 2018 (MSK)
  Расейскі праваслаўны крыж мае 6 канцоў у адрозьненьне ад праваслаўнага крыжа, які зьяўляецца 8-канцовым.--Удзельнік:W 19:04, 20 лютага 2018 (MSK)
  Цяперашні выгляд артыкула Расейскі праваслаўны крыж, на жаль, не адпавядае наяўным крыніцам. У самім артыкуле спрабую ўстрымацца ад усякіх рэдагаваньняў да разьвязаньня адпаведнага запыту на абарону артыкула, каб не працягваць вайну рэдагаваньняў. Таму прывяду тут разбор і падлік усіх наяўных крыніцаў паводле існай і прапанаванай назваў.
  1) Ініцыятар запыту на перанос спрабуе зрабіць акцэнт на тое, што «праваслаўны крыж» і «расейскі праваслаўны крыж» — гэта розныя крыжы (абодва ўкосныя, але розьніца нібыта ў наяўнасьці верхняй папярочкі), але такі падзел яўным чынам праводзіцца толькі ў адной крыніцы[1]. І гэтая крыніца — партал, які патрымлівае расейскі чыноўнік Мядзінскі і кіраўнік Маскоўскай царквы Гундзяў[2], што з улікам няўнасьці крыніцаў на дзяржаўную палітыку прасоўваньня Расеяй 8-канцовага ўкоснага крыжа вылучае гэты партал зь ліку крыніцаў, вартых даверу. Удзельнік:W таксама прыводзіць тры крыніцы на артыкулы Эдварда Зайкоўскага рознага часу, прытым найбольш сьвежы зь іх зьмяшчаецца ў энцыкляпэдычным слоўніку «Міфалогія Беларусі» (2004 год). Дык вось кожны ахвочы можа пераканацца [5] (с. 262), што ў тым апошнім артыкуле няма ніякіх згадак пра падзел укосных крыжоў на «праваслаўны» і «рускі праваслаўны» і увогуле, упамінаецца толькі расейскі праваслаўны крыж, які паводле наступнага тлумачэньня ў дужках, мае як і папскі, тры гарызантальныя папярочкі. Тым часам у сваіх ранейшых артыкулах «Крыж» у «Энцыклапедыі гісторыі Беларусі» (1997 год)[3] і «Беларускай энцыклапедыі»[4] (1999 год) той жа пан Зайкоўскі ў тэксьце называе «рускім праваслаўным крыжам» 6-канцовы ўкосны крыж, далей жа ён піша пра «васьміканцовы крыж» з тлумачэньнем у дужках «у форме Латарынгскага крыжа з кароткай перакладзінай унізе, дыяганальнай або гарызантальнай». Таксама ў тых артыкулах зьмяшчаецца ілюстрацыя, якая не карэлюе з тэкстам артыкула: там не прыводзіцца выява «рускага праваслаўнага крыжа», затое прыводзіцца выява васьміканцовага крыжа, які падпісаны як «праваслаўны крыж», апроч таго прыводзяцца ажно 11 крыжоў, якія ўвогуле, не ўпамінаюцца ў артыкуле. Падобныя неадпаведнасьць сьведчыць пра тое, што выяву, відаць, падбіраў мастак-ілюстратар Э. Жакевіч (фігуруе ў абодвух выданьнях) і пры гэтым наўрад ці ўзгадняў яе з панам Зайкоўскім. Таксама існуе аргумэнтаваная крытыка русіфікацыйнай рэдакцыйнай палітыкі выдавецтва «Беларускай Энцыкляпэдыі» ў другой палове 1990-х гадоў, таму да адпаведных тамоў трэба ставіцца даволі асьцярожна. З улікам супярэчнасьцяў паміж рознымі вэрсіямі артыкула аднаго і таго ж аўтара (прытым, што найбольш сьвежы называе расейскім праваслаўным той жа крыж, што і большасьць іншых наяўных крыніцаў), а таксама несупадзеньнямі памі тэкстам артыкула і ілюстрацыямі да тэксту гэтыя артыкулы ня могуць лічыцца вартым даверу сьведчаньнем падзелу ўкосных крыжоў на «праваслаўны» (8-канцовы) і «расейскі праваслаўны» (6-канцовы). --Kazimier Lachnovič (гутаркі) 22:39, 21 лютага 2018 (MSK)
  2) Цяпер наконт крыніцаў за назву «праваслаўны крыж»: з больш-менш вартых даверу адназначных крыніцаў (дзе крыж з касой папярочкай фігуруе толькі пад назвай «праваслаўны») тры ангельскамоўныя крыніцы[5][6][7] і публіцыстычны беларускамоўны артыкул ксяндза на сайце Catholic.by[8]. Яшчэ адна крыніца[9] выкарыстоўвае як асноўную назву «праваслаўны крыж», пры гэтым там таксама зьмяшчаецца ажно 3 альтэрнатыўныя назвы, сярод якіх таксама ёсьць «расейскі крыж». Яшчэ ў адной крыніцы[10] даецца спасылка не на тую старонку, таму я не магу яе спраўдзіць. Такім чынам, фактычна маем 5 крыніцаў (хай нават 6 крыніцаў), адна зь якіх часткова пацьвярджае назву «расейскі крыж». Удзельнік:W далучае ў падтрымку 2 крыніцы на блытаныя артыкулы пана Зайкоўскага і 1 ненэўтральную крыніцу на расейскі партал, аднак яны аспрэчваюцца вышэй. Яшчэ 3 прыведзеныя Удзельнікам:W крыніцы[11][12][13] зьяўляюцца фальсыфікатам, бо кожны ахвочы можа пераканацца, што ў іх няма ніякіх згадак пра проста «праваслаўны крыж» (№1 (с. 262), №2 [6], №3 [7]). Яшчэ адна крыніца даецца на Юнікод[14] — распрацоўку прыватнай кампаніі, якая не зьяўляецца вартай даверу крыніцай датычна назвы крыжа. Нарэшце, даволі камічна выглядае спасылка на меркаваньне Ірыны Дубянецкай[15], дзе крытыкуецца як прасоўваньне 8-канцовага крыжа ў Беларусі, якое называецца мэтанакіраванай палітыкай русіфікацыі, так і тое, што некаторыя беларусы могуць назваць гэты крыж «праваслаўным». Такім чынам, з 14 прыведзеных крыніцаў, палова не праходзіць вэрыфікацыі.
  3) Цяпер наконт крыніцаў на назву «расейскі» (таксама «маскоўскі» ў эмігранцкай традыцыі і «рускі» ў наркамаўскай). Зь беларускіх крыніцаў маем артыкул Анатоля Белага[16], найбольш сьвежы артыкул пана Зайкоўскага[11], таксама сюды можна прывесьці беларускамоўны інтэрнэт-артыкул[17], дзе ў адрозьненьне ад Catholic.by пазначылі вартую даверу крыніцу інфармацыі. Таксама маем 7 украінскіх крыніцаў[18][19][20][21][22][23][24], якія вызначаюць укосны 8-канцовы крыж як вылучна маскоўскі (укр. моськовський хрест). Таксама нават у цяперашняй вэрсіі артыкула засталося 6 ангельскамоўных крыніцаў[25][26][27][28][29][30] на расейскі (праваслаўны) крыж (анг. Russian (Orthodox) cross. Сярод новых крыніцаў можна прывесьці афіцыйную анкету ўраду ЗША на сайце Вярхоўнага суду[31], а таксама 4 нямецкія крыніцы[32][33][34][35] на расейскі крыж (ням. Russische Kreuz). Зрэшты, ёсьць і расейскія крыніцы[36][37][38][39] на расейскі праваслаўны крыж (рас. русский православный крест). Такім чынам, агулам маем 24 крыніцы — у чатыры разы болей, чым на карысьць прапанаванай назвы.
  4) З улікам абсалютнай колькаснай перавагі крыніцаў на назву «расейскі (праваслаўны) крыж» датычна ўкоснага 8-канцовага крыжа, а таксама наяўнасьці крыніцаў, дзе даводзіцца небеларускі[15][16] і неўкраінскі[19][18] характар гэтага крыжа, які называецца вылучна расейскім (маскоўскім), а таксама беларускамоўнай крытыкі назвы «праваслаўны крыж»[15], мяркую, што прапанаваны перанос артыкула парушыць Вікіпэдыя:Нэўтральны пункт гледжаньня.
  1) Розьніца не нібыта, а насамрэч у наяўнасьці верхняй папярочкі, як і ў розным паходжаньні. Якраз датычнасьць партала да РПЦ пацьвярджае аўтарытэтнасьць крыніцы, бо дае разуменьне, які крыж у Расеі насамрэч называюць расейскім праваслаўным, то бок 6-канцовы з пахіленай ніжняй бэлькай, а не 8-канцовы праваслаўны. Ілюстрацыя карэлюе з тэкстам артыкула, бо выява васьміканцовага крыжа падпісана як праваслаўны крыж, які згадваецца ў артыкуле. Адсюль неадпаведнасьць домыслаў супраць мастака Жакевіча. Супярэчнасьці між вэрсіямі артыкула адсутнічаюць і выводзяцца з домыслаў парушальніка, паказанымі вышэй. Найбольш сьвежы артыкул не называе 8-канцовы крыж расейскім праваслаўным (яшчэ адзін домысел) і парушэньне Вікіпэдыя:НПГ. 2) З улікам вышэй пададзеных довадаў маем 14 крыніцаў, якія пацьвярджаюць назву праваслаўны крыж у якасьці асноўнай, што і патрэбна для пераносу з улікам высьвятленьня чым жа насамрэч ёсьць расейскі праваслаўны крыж - 6-канцовым крыжам. Ва ўсіх 3-х фальсіфікаваных крыніцах адсутнічае згадка расейскага праваслаўнага крыжа ў якасьці 8-канцовага, што пацьвярджае яго выкарыстаньне ў якасьці 6-канцовага. Юнікод падтрымліваецца стандартам ISO/IEC 10646, дзе ISO - Міжнародная арганізацыя па стандартызацыі, якая працуе ў 162 краінах з 212 краінаў ААН, у тым ліку ў Беларусі. Слова некаторыя ў інтэрвію Дубянецкай - выдумка. 3) Найбольш сьвежы артыкул пана Зайкоўскага не зьмяшчае згадкі колькасьці канцоў расейскага праваслаўнага крыжа, пра што пісаў вышэй, што пацьвяржджае паводле ранейшых артыкулаў, што аўтар меў на ўвазе 6-канцовы крыж. Ва ўкраінскіх крыніцах адсутнічае ўдакладненьне пра 6- або 8-канцовасьць крыжа, таму варта лічыць, што ў іх таксама згадваецца 6-канцовы крыж, пакуль не даведзена адваротнае. Таксама часта адсутнічае назва, толькі словы "крыж маскоўскай мадыфікацыі", хоць вядома, што "мадыфікацыю" стварылі ў 6-м стагодзьдзі не ў Масковіі, а ў Бізантыі, што ставіць пад сумнеў аўтарытэтнасьць такіх крыніцаў. Тое самае тычыцца падобных ангельска- і нямецкамоўных крыніцаў без згадкі апісаньня 6- або 8-канцовасьці крыжа, або адсутнасьці ўдакладненьня, чым жа тады ёсьць 6-канцовы расейскі праваслаўны крыж з пахіленай ніжняй бэлькай. На гэтае пытаньне не дае адказ ніводная крыніца са згадкамі быццам расейскасьці крыжа, што ставіць пад сумнеў вартасьць даверу да гэтых крыніцаў. Пагатоў каляндар ня ёсьць аўтарытэтнай крыніцай таксама. Адсюль маем, што за назву расейскі праваслаўны крыж крыніцаў менш нават за 8, пакуль што пазначаных у артыкуле. Большасьць зь іх абазначаюць якраз 6-канцовы расейскі праваслаўны крыж. 4) З улікам таго, што: а) большасьць (14 крыніцаў) аўтарытэтных крыніцаў, на беларускай мове ўлучна, сьведчаць на карысьць назвы праваслаўны крыж, б) істотная частка крыніцаў пад назву расейскі праваслаўны ёсьць фальсіфікацыяй іх зьместу, в) ўрэшце зьявілася найбольш поўная і аўтарытэтная крыніца, якая выяўляе цалкам новы факт - 6-канцовы крыж з пахіленай ніжняй бэлькай, які і ёсьць расейскім праваслаўным крыжам, а таксама адначасна прыводзіць зьвесткі пра 8-канцовы крыж з пахіленай ніжняй бэлькай, які называецца праваслаўным крыжам, перанос артыкула захавае Вікіпэдыя:Нэўтральны пункт гледжаньня: "Няхай факты гавораць самі за сябе". У сваю чаргу парушальнік так і не растлумачыў факт існаваньня 6-канцовага крыжа з пахіленай ніжняй бэлькай, які называецца расейскім праваслаўным крыжам, як і не прапанаваў іншай для яго назвы.--Удзельнік:W 01:24, 22 лютага 2018 (MSK)
  На цяперашні момант артыкул Расейскі праваслаўны крыж абаронены цалкам ад рэдагаваньняў, каб пазьбегнуць непатрэбнай вайны рэдагаваньняў. Адразу заўважу, што абаронены ён у вэрсіі Kazimier Lachnovič, бо менавіта ён быў першапачатковым аўтарам артыкула. На цяперашні момант магу прапанаваць наступнае рашэньне: кожны з бакоў канфлікту перастае камэнтаваць дзеяньні іншага ўдзельніка (у любым варыянце, у тым ліку ў кароткіх апісаньнях зьменаў). Ніжэй у табліцы трэба дадаць свае крыніцы на тую назву, якую кожны бок лічыць правільнай. Просьба падаваць крыніцы ў парадку ад найбольш аўтарытэтных да найменш аўтарытэтных на вашае ўласнае меркаваньне, таксама плюсам будзе адразу прыведзеная з крыніцы цытата і нумар старонкі, дзе яе можна знайсьці. Акрамя таго, перавага будзе аддавацца крыніцам, якія лягчэй за ўсё праверыць («правяральнасьць крыніцаў»), г. зн. тыя, якія маюць электронную вэрсію ці здымкі папяровай вэрсіі. Прашу ўдзельнікаў Kazimier Lachnovič і W прыняць удзел, а таксама заклікаю далучыцца да абмеркаваньня іншых дасьведчаных удзельнікаў Renessaince, Lesnas ättling і іншых, хто гатовы выказаць сваё меркаваньне. --Red_Winged_Duck 14:24, 12 сакавіка 2018 (MSK)
  Пастараюся знайсьці крыху часу (якога мне зараз у вышэйшай ступені бракуе), каб выказаць маё меркаваньне. Але на 100% абяцаць не магу.--Lesnas ättling (гутаркі) 20:28, 13 сакавіка 2018 (MSK)
  Удзельнік:Red_Winged_Duck, калі ласка, вярніце выдалены Шаблён:Перанесьці ў артыкул Расейскі праваслаўны крыж у выглядзе «Перанесьці|Праваслаўны крыж». Стварэньне артыкула https://be-tarask.wikipedia.org/w/index.php?title=Расейскі_крыж&oldid=1964159 не абыходзіць Вікіпэдыя:Запыты на перанос, бо перанос тычыцца "Расейскі праваслаўны крыж → Праваслаўны крыж" замест перанакіраваньня Расейскі крыж.--Удзельнік:W 16:07, 20 сакавіка 2018 (MSK)
  Яшчэ як абыходзіць, бо закранае непасрэдна тэмы гэтага абмеркаваньня. Таму ўсе далейшыя спробы абысьці абароны падобным чынам прывядуць толькі да блякаваньняў. Вам давядзецца дачакацца закрыцьця гэтага запыту. --Red_Winged_Duck 16:19, 20 сакавіка 2018 (MSK)
  Удзельнік:Red_Winged_Duck, тэма абмеркаваньня не закранае стварэньня артыкула пад назвай Расейскі крыж. Тэма абмеркаваньня заключаецца ў прапанове пераносу артыкула Расейскі праваслаўны крыж пад назву Праваслаўны крыж. Пасьля пераносу назва Расейскі праваслаўны крыж стане вольнай для пераносу артыкула Расейскі крыж. Блякуецца стварэньне новага артыкула замест пераноса, які ўжо заблякаваны. Такім чынам, стварэньне новага артыкула пад назвай Расейскі крыж не тычыцца гэтага запыта. На колькі мне вядома, пакуль што ў Вікіпэдыі адсутнічае абмежаваньне на стварэньне новага артыкула, якое не патрабуе пераносу іншага. Таму, калі ласка, аднавіце выдалены Вамі новы артыкул Расейскі крыж, які нікому не замінае і не патрабуе пераносу. Дарэчы Вы дагэтуль не аднавілі выдалены Шаблён:Перанесьці ў артыкуле Расейскі праваслаўны крыж у выглядзе «Перанесьці|Праваслаўны крыж», на што зьвяртаў увагу вышэй. Гэты шаблён мае прысутнічаць у артыкуле Расейскі праваслаўны крыж да закрыцьця запыту.--Удзельнік:W 16:44, 20 сакавіка 2018 (MSK)
  Ніякіх зьменаў, пераносаў і аднаўленьняў на цяперашні момант ня будзе і не плянуецца да закрыцьця гэтага запыту. І чым больш вы робіце падобных спробаў, тым больш адцягваеце час прыняцьця рашэньня па гэтым запыце. --Red_Winged_Duck 17:01, 20 сакавіка 2018 (MSK)
  Удзельнік:Red_Winged_Duck, паўторна нагадваю, што запыт тычыцца пераносу "Расейскі праваслаўны крыж → Праваслаўны крыж" замест перанакіраваньня Расейскі крыж. Таму, калі ласка, перастаньце адцягваць стварэньне новага артыкула, якое не патрабуе пераносу (https://be-tarask.wikipedia.org/w/index.php?title=Расейскі_крыж&oldid=1964159 ). Я не рабіў запыту наконт старонкі Расейскі крыж.--Удзельнік:W 17:52, 20 сакавіка 2018 (MSK)
  «Вядомы наступныя тыпы хрысьціянскага крыжа: <...> 11. Расейскі праваслаўны»[a] — Архітэктура, выяўленчае і дэкаратыўна-прыкладное мастацтва: Дапаможнік для вучняў / Уклад. Б. А. Лазука. — Мн.: Беларусь, 2001. С. 73. — Эл. вэрсія артыкула на Slounik.org
  «Наагул гэта была найбольш распаўсюджаная на Беларусі форма крыжа, якая розьнілася ад расейскае васьміканцовае формы крыжа з косаю перакладзінаю» — Гарошка Л. Баўгарскі ўдзел у пашырэньні хрысьціянства між усходніх славянаў // Божым Шляхам. № 1-6 (76-81), 1957. С. 27.
  «Васьміканцовы крыж увайшоў у гісторыю як рускі праваслаўны крыж» — Белы А. Крыж Еўфрасінні Полацкай // Наша Слова. № 29 (817) 1 жніўня 2007 г.
  «Крыж Ефрасінні Полацкай называюць беларускім крыжом; назаві яго адметнасці, параўнай з лацінскім (чатырохканцовым) і расейскім (васьміканцовым)» — Сянкевіч В. Родная літаратура: 1 клас агульнаадукацыйнага ліцэя. — Беласток, 2013. С. 196.
  «замест васьміканцовага маскоўскага красуецца гістарычны беларускі Крыж сьв. Еўфрасіньні Полацкай....» — Белямук М.. Пабудова першае беларускае праваслаўнае царквы на эміграцыі, Беларуская аўтакефальная праваслаўная царква
  «Напрыклад, гэты расейскі праваслаўны крыж у двары колішняга каталіцкага кляштару <...> касая перакладзіна ў крыжа няправільная — трэба справа ўніз налева, а тут зьлева ўніз направа» — Сяргей Абламейка[b]. Як я зрабіўся «сталіністам», Радыё Свабода, 4 жніўня 2014 г.